|  |  |
| --- | --- |
| ***Tip dokumenta:*** | Propis |

|  |  |
| --- | --- |
| ***Naslov:*** | **ПРАВИЛНИК O БЛИЖИМ УСЛОВИМА ЗА ОБАВЉAЊE ДЕЛАТНОСТИ ПРУЖAЊA ХИГИЈЕНСКИХ УСЛУГА, КАО ИНАЧИНУ СПРЕЧAВAЊA И ПРЕНОШEЊA ЗАРАЗНИХ БОЛЕСТИ("Сл. гласник РС", br. 40/2017)** |

|  |  |
| --- | --- |
| ***Rubrika:*** | XIX-2 - Penzijsko-invalidsko i zdravstveno osiguranje, socijalna, zdravstvena i drugi oblici zaštite/Zdravstveno osiguranje i zdravstvena zaštita |

|  |  |
| --- | --- |
| ***Nivo dokumenta:*** | Republike Srbije |

|  |  |
| --- | --- |
| ***Glasilo:*** | **Službeni glasnik RS, broj 40/2017 od 27/04/2017** |

|  |  |
| --- | --- |
| ***Vrsta propisa:*** | Pravilnici |

|  |  |
| --- | --- |
| ***Propis na snazi:*** | 05/05/2017 |

|  |  |
| --- | --- |
| ***Verzija na snazi:*** | 05/05/2017 - |

|  |  |
| --- | --- |
| ***Osnov za donošenje:*** | Na osnovu člana 55. stav 2. Zakona o zaštiti stanovništva od zaraznih bolesti ("Službeni glasnik RS", broj 15/16), Ministar zdravlja donosi PRAVILNIK O BLIŽIM USLOVIMA ZA OBAVLJANJE DELATNOSTI PRUŽANJA HIGIJENSKIH USLUGA, KAO I NAČINU SPREČAVANJA I PRENOŠENJA ZARAZNIH BOLESTI |

|  |  |
| --- | --- |
| ***Donosilac:*** | Ministarstvo zdravlja |

|  |  |
| --- | --- |
| ***Natpropis:*** | ZAKON O ZAŠTITI STANOVNIŠTVA OD ZARAZNIH BOLESTI ("Sl. glasnik RS", br. 15/2016) |

|  |  |
| --- | --- |
| ***Ugašeni propisi:*** | PRAVILNIK O BLIŽIM USLOVIMA U POGLEDU PROSTORIJA, UREĐAJA I OPREME I NAČINU POSTUPANJA KOJIM SE SPREČAVA POJAVA I ŠIRENJE ZARAZNIH BOLESTI PRILIKOM PRUŽANJA HIGIJENSKIH USLUGA ("Sl. glasnik RS", br. 47/2006) |
| **PRAVILNIK**  **O BLIŽIM USLOVIMA ZA OBAVLJANJE DELATNOSTI PRUŽANJA HIGIJENSKIH USLUGA, KAO I NAČINU SPREČAVANJA I PRENOŠENJA ZARAZNIH BOLESTI**  *("Sl. glasnik RS", br. 40/2017)* | | | |

**1. Predmet Pravilnika**

**Član 1**

Ovim pravilnikom propisuju se bliži uslovi u pogledu kadrova, prostorija, uređaja i opreme koje moraju ispunjavati pravna lica i preduzetnici koji obavljaju delatnost pružanja higijenskih usluga, kao i način postupanja kojim se sprečava pojava i prenošenje zaraznih bolesti prilikom pružanja tih usluga.

**2. Prostorije, kadar i oprema**

**Član 2**

Prostorije objekta u kojem se pružaju higijenske usluge moraju biti funkcionalno povezane i podeljene na posebne prostorne celine ukoliko se u objektu pružaju različite usluge i ne mogu biti povezane sa prostorijama koje se koriste za stanovanje i obavljanje druge delatnosti.

**Član 3**

Zidovi, pregradni zidovi između odeljenja i tavanice u objektu moraju biti od čvrstog materijala, ravni, glatke površine i bez oštećenja, bele ili neke druge svetle boje.

Podovi u objektu moraju biti od čvrstog, vodonepropustivog materijala, ravni, bez oštećenja, pogodni za higijensko održavanje (čišćenje, pranje, dezinfekciju i ne smeju biti klizavi).

**Član 4**

Objekat za pružanje higijenskih usluga ima:

1) radnu prostoriju;

2) izdvojen prostor za čekaonicu sa stolicama i vešalicom;

3) pomoćnu prostoriju (za smeštaj upotrebljenog rublja, prljave radne odeće, odlaganje pribora i sredstava za održavanje higijene prostorija, po potrebi za smeštaj mašine za pranje i sušenje rublja);

4) izdvojen prostor u radnoj prostoriji za držanje čistog rublja i predmeta opšte upotrebe koji se koriste pri pružanju higijenskih usluga;

5) prostor sa odgovarajućim ormarima i policama za čuvanje pribora i sredstava koji se koriste u obavljanju delatnosti;

6) sanitarni čvor sa predprostorom.

**Član 5**

Ukoliko se u istom objektu pružaju različite higijenske usluge prostorije moraju biti fizički odvojene u posebne prostorne i funkcionalno povezane celine.

Izuzetno od stava 1. ovog člana u slučaju pružanja srodnih usluga prostorije za pružanje higijenskih usluga mogu biti odvojene paravanima koji moraju biti svetlih boja i u čistom stanju.

Objekat koji ima radnu prostoriju manju od 14 m² (dva mesta za pružanje higijenskih usluga) umesto prostorije iz člana 4. stav 1. tačka 3) ovog pravilnika, može imati izdvojen prostor u radnoj prostoriji.

U objektu u kome ima više od pet zaposlenih lica obezbeđuje se sanitarni čvor sa predprostorom i odvojenim kabinama za žene i muškarce.

**Član 6**

Sanitarni čvor i predprostor moraju biti opremljeni uređajima, priborom i sredstvima za održavanje lične higijene (u kabini sanitarnog čvora držač sa toalet papirom, u predprostoriji pored uređaja za pranje ruku - sredstvo za pranje ruku i držač sa papirnim ubrusom ili uređaj za sušenje ruku - fenomat).

**Član 7**

Objekat za pružanje higijenskih usluga oprema se opremom, uređajima, radnim priborom i sredstvima koji su neophodni za obavljanje određene usluge u skladu sa pravilima struke i dobrom higijenskom praksom.

Peškiri, čaršavi i drugo rublje objekta za pružanje higijenskih usluga moraju biti mašinski oprani, ispeglani i koriste se isključivo jednokratno izuzev ako se preko čaršava na ležajevima koriste podmetači za jednokratnu upotrebu.

Zaposlena lica koriste čistu, neizgužvanu jednoobraznu radnu odeću u boji koja ne prikriva nečistoću.

У радној просторији објекта у коме се пружају фризерске и козметичке услуге мора се налазити умиваоник са текућом топлом и хладном водом, те прибором и средствима за фризерске и козметичке услуге и хигијену руку. Број умиваоника одређен је бројем места за пружање услуга.

Kante za otpatke moraju biti sa poklopcem i mehanizmom za otvaranje na nožni pogon.

U prostorijama objekta mora se redovno obavljati provetravanje, čišćenje, pranje, dezinfekcija, krečenje, a po potrebi preduzimaju se i druge mere za sprečavanje štetnih uticaja na zdravlje lica koja u objektu borave.

**Član 8**

U okviru pružanja higijenskih usluga u objektu se preduzimaju mere za sprečavanje prenošenja uzročnika zaraznih bolesti:

1) zaštita kože korisnika usluge obavlja se korišćenjem podmetača za jednokratnu upotrebu na stolicama i ležajevima;

2) obavezno korišćenje odgovarajuće namenske trake ispod ogrtača kod frizerskih usluga;

3) pribor koji se upotrebljava nakon svakog tretmana mora biti očišćen i opran sredstvom za pranje, a u skladu sa potencijalnim rizikom po zdravlje radnika i korisnika usluge dezinfikovan i sterilisan. Obavezna je sterilizacija pribora za pružanje usluga kojima se narušava integritet kože i sluzokože (kozmetičke usluge, pedikir, manikir, pirsing, tetovaža i sl.);

4) električni aparati (mašinice i sl.) nakon upotrebe moraju biti temeljno očišćeni, tretirani efikasnim propisno registrovanim dezinficijensom koji ima bakteriološko, fungicidno i virucidno dejstvo a prema uputstvu proizvođača;

5) dezinfekcija pribora vrši se potapanjem očišćenog pribora u dezinfekcioni rastvor koji se nalazi u odgovarajućoj posudi prema uputstvu proizvođača pribora, dezificijens koji se koristi mora biti propisno registrovan i da ima bakteriološko, fungicidno i virucidno dejstvo, a prema uputstvu proizvođača;

6) zabranjena je višekratna upotreba brijača sa oštrim ivicama, a dozvoljena je upotreba samo brijača za jednokratnu upotrebu koji se mogu adekvatno odstraniti nakon upotrebe;

7) sterilizacija očišćenog i dezinfikovanog pribora vrši se u atestiranom suvom sterilizatoru ili u autoklavu;

8) kontrola sterilizacije prilikom obavljanja svake sterilizacije vrši se fizičkom, hemijskom ili biološkom metodom kontrole sterilizacije;

9) atestiranje i kontrola autoklava i suvog sterilizatora vrši se u skladu sa potrebom, a najmanje jedanput godišnje;

10) redovno održavanje prostora, dezinfekcijom radnih površina;

11) obavezno održavanje higijene zaposlenih lica i korišćenje zaštitne opreme u toku pružanja usluge;

12) tretiranje unutrašnjih površina solarijuma pre svake upotrebe dezinfekcionim sredstvom prema uputstvu proizvođača.

**Član 9**

Pre pružanja usluga tetovaže ili pirsinga koža korisnika usluge obavezno se dezinfikuje antiseptičkim sredstvom.

Tetovirani delovi tela zaštićuju se sterilnom gazom i hipoalergijskim flasterom.

Prilikom izvođenja tetovaže dozvoljena je upotreba samo industrijski proizvedenih boja koje imaju propisanu deklaraciju i sertifikat o ispravnosti.

Igle, rukavice, maske, brijači i markeri za obeležavanje kože koriste se za jednokratnu upotrebu.

Zbrinjavanje kontaminiranog materijala i drugog medicinskog otpada vrši se u skladu sa propisima koji uređuju ovu oblast.

Podovi i druge radne površine prostorija u kojima se pružaju usluge tetovaže i pirsinga moraju se prebrisavati i dezinfikovati više puta u toku dana.

**Član 10**

Lica zaposlena u objektu za pružanje higijenskih usluga moraju da poseduju uverenje o stečenom osnovnom znanju o ličnoj higijeni i merama zaštite od zaraznih bolesti.

Lica koja vrše higijenske usluge moraju posedovati diplomu o stečenom obrazovnom profilu (muški frizer, ženski frizer, pedikir, manikir i sl.) ili sertifikat stručne osposobljenosti za obavljanje određene higijenske usluge (muški frizer, ženski frizer, kozmetičar, pedikir, manikir, pirsing, tetovaža i sl.)

**3. Održavanje higijene**

**Član 11**

Pravna lica i preduzetnici u objektu za pružanje higijenskih usluga доносе план одржавања хигијене(u daljem tekstu: plan).

Plan mora da sadrži podatke o tome: ko, gde, šta, kada, čime i kako obavlja čišćenje, pranje, dezinfekciju i preduzimanje drugih mera za sprečavanje i suzbijanje zaraznih bolesti i drugih rizika po zdravlje ljudi u objektu za pružanje higijenskih usluga kao i to ko vrši nadzor nad sprovođenjem tih aktivnosti.

Pored podataka o merama koje se redovno preduzimaju, plan sadrži podatke i o aktivnostima koje se sprovode periodično, kao što su: krečenje prostorija, čišćenje ventilacije, sprovođenje deratizacije i druge aktivnosti.

O realizaciji redovnih aktivnosti predviđenih planom vodi se odgovarajuća dnevna evidencija koju potpisuje lice koje je tu meru izvršilo.

Evidencija iz stava 4. ovog člana vodi se u unapred pripremljenim listama čišćenja/dezinfekcije a podrazumeva unos podataka o vremenu, mestu, sredstvima i načinu upotrebe i količini sredstava za čišćenje, dezinfekciju kao i ime i prezime lica koje je obavilo čišćenje kroz dezinfekciju ili preduzelo drugu meru za sprečavanje i suzbijanje širenja zaraznih bolesti.

**4. Završne odredbe**

**Član 12**

Danom stupanja na snagu ovog pravilnika prestaje da važi Pravilnik o bližim uslovima u pogledu prostorija, uređaja i opreme i načinu postupanja kojim se sprečava pojava i širenje zaraznih bolesti prilikom pružanja higijenskih usluga ("Službeni glasnik RS", broj 47/06).

**Član 13**

Ovaj pravilnik stupa na snagu osmog dana od dana objavljivanja u "Službenom glasniku Republike Srbije".